text: Børn synger i Horsens
  12 juni 2013 kl. 11.14
  700 børn sang og spillede onsdag i Lunden i Horsens.
  De var samlet til det årlige musikskole-træf.
  I løbet af skoleåret har musikpædagoger fra Horsens Musikskole i samarbejde med musiklærere fra Horsens Byskole og Langmarkskolen præsenteret børnene for musikkens verden.
  Alle børn fra 0. til 5. årgang har øvet en sang, som blev fremført med et professionelt band.
  Samarbejdet på tværs af skole- og kulturverdenen er noget ganske særligt for Horsens, som nyder stor opmærksomhed over hele landet. Horsens Kommune blev kåret som musikskolekommune i 2011.
  Mød de mange børn i TV SYD Nyheder 19.30.
  